Opvolg 2 op die Jason Rohde saak:- Nou wil die kinders in klim en help, wel, nie almal nie. | SAUK.co.za - Nuus.info
Die moordenaar Jason Rohde se dogters vertrou nie die regstelsel nie. Dié inligting het gister in die Kaapse hooggeregshof uitgekom waar getuienis ter versagting en verswaring van vonnis in Rohde se saak aangehoor is.
Rohde sit al sedert 8 November in die Polls­moor-gevangenis nadat regter Gayaat Salie-Hlophe hom skuldig bevind het aan die moord op sy vrou, Susan.
Sy is in Julie 2016 in ’n hotelkamer op die Spier-landgoed by Stellenbosch vermoor.
Rian Perry, ’n proef­beampte, het gister getuig oor onderhoude wat hy met Rohde se dogters gevoer het.
Volgens Perry het die tweeling Alex en Josie geweier om ’n onderhoud met hom te voer omdat hulle nie die regstelsel vertrou nie.
Die tweeling het vanjaar matriek geskryf.
Rohde se oudste dogter, Kate (20), het ingestem tot ’n onderhoud al het sy dit duidelik gemaak sy glo Perry sou die inligting teen Rohde gebruik.
Perry het gister aan die hof verduidelik hy is onpartydig en het die misdaad se impak geëvalueer. Volgens Perry het Kate­ gesê sy sal getuig, want sy wil graag haar pa help.
Adv. Louis van Niekerk, staatsaanklaer, wou foto’s van Kate op ’n Sotheby’s-konferensie inhandig. Rohde was ’n Sotheby’s-grootbaas.
Rohde se prokureur, adv. Graham van der Spuy, het beswaar gemaak en gesê dis “sensasie.”
Categories: Afrikaans, Afrikaner, Bekendes, Die Kaap, Die Pers, Gemeenskap, Geskiedenis, Hofsake, Inligting, misdaad, moord, Provinsie Nuus, SA-nuus, Vrouens
Tags: Adv. Louis van Niekerk, Jason Rohde saak, Kaapse hooggeregshof, Polls­moor-gevangenis, Sotheby, Spier-landgoed, Stellenbosch
« Eskom se verdomde krag onderbrekings belemmer nou die die water toevoer in Johannesburg, Pretoria en die Oos-Rand – Wat ’n wonderlike vooruitsig op Kersfees, nie net sit ons dalk sonder krag, maar dalk sonder water ook
Regering gaan ongeveer 5000 nuwe poste skep in gesondheids sektor, wonder of medici almal van Kuba gaan kom? »